Keyaniya Wessexê
Wessex (bilêvkirina îngilîzî: [ˈwɛsɪks], înglîziya kevn: Westseaxna rīce [westsæɑksnɑ riːt͡ʃe] ("Keyaniya Saksonên Rojava"), keyaniyeke anglosaksonan e ku di rojavayê başûr a Înglistanê de, sala 519an heta yekbûna keyaniyên Înglistanê (ji aliyê Æthelstan ve) sala 927î hebûna xwe domandiye. Gelê anglosakson bawer dikin ku Wessex ji aliyê Cedric û Cynric ve hatiye avakirin. Dibe ku ev efsane be jî, du heb çavkaniyên sereke yên dîroka Wessexê hene: Bûyernameya Anglosaksonan û lîsteya text rûniştinê ya babikî ya saksonên rojava ku hin caran konflîkt in. Wessex piştî tafîrkirina Cenwalh û berfirehkirina ku di bin serweriya wî de bû keyaniyeke xiristiyan. Cædwalla paşê keyaniyên Sussexê, Kentê û Girava Wightê fetih kir. Cîgirê wî, Ine, yek ji kevintirîn koda qanûnên îngilîzan damezirand û li Wessexê duyemîn metraniya Wessexê ava kir. Paşê text kete destê keyên ku binemalên wan nenas in.